**Prilog 2. Opis poslova**

Opis poslova sastoji se od istražnih radova i usluge izrade projektno tehničke dokumentacije za obnovu i rekonstrukciju **Crkve sv. Preobraženja** sukladno prijavi na poziv za dodjelu bespovratnih financijskih sredstava „Provedba mjera zaštite kulturne baštine oštećene u potresu 22. Ožujka 2020. godine na području grada Zagreba, Krapinsko-zagorske i Zagrebačke županije (klasa: 612-05/21-01/0147)“.

Projektno tehnička dokumentacija se izrađuje sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije (NN 102/2020), Pravilniku o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije (NN 127/2020), Zakonom o gradnji NN 153/13, 20/17, 39/19, 125/19), Zakonom o prostornom uređenju (NN 153/13, 65/17, 114/18, 39/19, 98/19), Zakonom o očuvanju i zaštititi kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20) i ostalim pozitivnim propisima koji uređuju i propisuju djelatnosti obuhvaćene ovim postupkom nabave te koji reguliraju predmet projektiranja, kao i priznatim pravilima struke.

Sukladno pregledu Crkve Preobraženja Gospodnjeg utvrđeno je da je crkva dobila mala oštećenja u nosivoj konstrukciji uslijed potresa. Vidljive su pukotine u svodovima i glavnom luku, kao i manje pukotine iznad otvora na pročelju. Na crkvi će biti neophodno točno detektirati sva oštećenja i izraditi projekt sanacije.

S obzirom da je za Crkvu Preobraženja Gospodnjeg utvrđeno svojstvo kulturnog dobra (rješenjem Ministarstva kulture KLASA:UP/I-612-08/02-01/507, UR.BR.: 532-10-1/8(IB)-02-2 od 21.11.2002.) i da je upisana u Registar kulturnih dobara Republike Hrvatske – Listu zaštićenih kulturnih dobara, broj Registra: Z-0456(Narodne Novine br.18/03) i koje se nalazi unutar prostornih međa kulturnog dobra Povijesna urbana cjelina grada Zagreba, broj Registra: Z-1525 (narodne Novine 92/11) potrebno je izraditi sljedeće elaborate i projektno tehničku dokumentaciju.

1. **Izrada snimke postojećeg stanja zgrade** na osnovu prethodno izrađenog 3D modela, objedinjavanje arhitektonskih i geodetskih snimki postojećeg stanja građevine te izrada jedinstvene podloge i snimke postojećeg stanja zgrade, prikaz oštećenja zgrade s fotodokumentacijom
2. **Provedba svih potrebnih istraživanja i izrada svih elaborata nužnih za cjelovitu obnovu građevine** propisanih mjerama zaštite nadležnog tijela zaštite kulturne baštine a koja podrazumijeva izradu konzervatorskog elaborata temeljem kojeg je potrebno ishoditi Potvrdu od nadležnog javnopravnog tijela. Konzervatorski elaborat sastoji se od sljedećih aktivnosti:

* Konzervatorsko-restauratorski istražni radovi uključivo radovi na unutarnjim zidovima
* Prikupljanje arhivske dokumentacije i dokumentacije o do sad izvedenim radovima te sistematiziranje i analiza prikupljene građe.
* Izrada konzervatorskog elaborata sa prijedlogom prezentacije povijesnih utvrđenih elemenata zgrade

1. **Istražni i laboratorijski radovi na konstruktivnim elementima građevine za potrebe izrade Elaborata ocjene postojećeg stanja i Projekta cjelovite obnove zgrade** koji obuhvaćaju sljedeće radove i usluge:

- Ispitivanje tlačne čvrstoće zida

- Ispitivanje vlačne čvrstoće zida

- Ispitivanje posmične čvrstoće zida

- laboratorijska obrada i izrada završnog elaborata rezultata ispitivanja i sl.

1. **Elaborat ocjene postojećeg stanja građevinske konstrukcije** sukladno Pravilniku o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije (NN 127/20) te ostalim primjenjivom propisima.
2. **Elaborat zaštite od požara, i Elaborat zaštite na radu, usluge koordinatora 1**
3. **Izrada idejnih projekata (Idejnog projekta obnove)** - Izrada idejnog projekta za potrebe ishođenja uvjeta javnopravnih tijela
4. **Izrada projekta obnove konstrukcije zgrade** (popravka konstrukcije, ojačanja konstrukcije ili projekta cjelovite obnove konstrukcije) te svih radova na osiguranju zdravlja i života ljudi i dugoročnog očuvanja svih vrijednosti kulturnog dobra vezanih na radove sanacije konstrukcije sukladno Pravilniku, odnosno, izrada glavnog projekta za rekonstrukciju zgrade oštećene u potresu. Projekt sadrži opći i tehnički dio. U tehničkom dijelu definiraju se tekstualni i grafički prilozi projekta s dokazima o ispunjavanju temeljnih i drugih zahtjeva za građevinu u građevinskom projektu. Projekt se sastoji od Građevinskog projekta konstrukcije i ostalih potrebnih mapa pojedinih struka koje su, ovisno o vrsti zgrade, potrebne za davanje cjelovitog i usklađenog tehničkog rješenja obnove konstrukcije zgrade i dokazivanja ispunjavanja mehaničke otpornosti i stabilnosti prema Tehničkom propisu za građevinske konstrukcije (NN 17/07 i 75/20). Sukladno navedenom Projekt cjelovite obnove konstrukcije sadrži sljedeće usluge s troškovničkim specifikacijama i procjenom troškova:
   1. Izradu građevinskog idejnog, glavnog i izvedbenog projekta konstrukcije sa troškovnikom
   2. Izradu arhitektonskog projekta za pripadajući dio konstrukcijske obnove zgrade
   3. Izradu projekta elektrotehničkih instalacija za pripadajući dio konstrukcijske obnove zgrade
   4. Izradu projekta strojarskih instalacija - grijanje, hlađenje i ventilacija za pripadajući dio konstrukcijske obnove zgrade
   5. Izradu građevinskog projekta vodovoda i odvodnje za pripadajući dio konstrukcijske obnove zgrade
5. **Izrada dokumentacije za cjelovitu obnovu zgrade** - pod ovom aktivnošću podrazumijeva se izrada dokumentacije koja nije navedena pod gore navedenim istražnim radovima i uslugama, a neophodna je za ishođenje svih potrebnih akata, sukladno važećoj legislativi, za provedbu cjelovite obnove kulturnog dobra, sukladno Pravilniku. Projekt cjelovite obnove zgrade sadrži opći i tehnički dio. U tehničkom dijelu definiraju se tekstualni i grafički prilozi projekta s dokazima o ispunjavanju temeljnih i drugih zahtjeva za građevinu u građevinskom projektu. U projektu obnove zgrade za cjelovitu obnovu zgrade arhitektonskim, građevinskim, elektrotehničkim i strojarskim projektima u odgovarajućim mapama pobliže se obrađuju pojedini sklopovi zgrade ili njezini dijelovi odnosno oblikovanje zgrade, te se procjenjuju troškovi za njezinu cjelovitu obnovu. Projektna dokumentacija izrađuje se u formi glavnog projekta s izvedbenim detaljima, osim arhitektonskog projekta koji se izrađuje u formi glavnog projekta i u formi izvedbenog projekta. Sukladno navedenom Projekt cjelovite obnove zgrade sadrži sljedeće usluge s troškovničkim specifikacijama i procjenom troškova:
   1. Izradu arhitektonskog projekta
   2. Projekta racionalne uporabe energije i toplinske zaštite
   3. Elektrotehnički projekt jake i slabe struje uključivo svjetlo tehnički projekt
   4. Projekt hidroinstalacija
   5. Strojarski projekt
   6. Ostali elaborati i projekti koji se pokažu neophodnima za cjelovitu obnovu zgradu
   7. Svi troškovnici za sve pojedine struke

Osim obveznog tekstualnog dijela svi gore navedeni projekti moraju sadržavati i grafički dio:

Grafički se prikazuje oblik i veličina zgrade koja se obnavlja ili njezin dio, te instalacije i oprema kada je projektirana, kao i njihov međusobni položaj te položaj u prostoru.

Grafički prikazi za projektirani dio zgrade sadrže:

* + situaciju kojom se prikazuje položaj projektiranog dijela zgrade u prostoru te njegov položaj i povezanost s drugim dijelovima zgrade i drugim zgradama mjerodavnim za njegovo tehničko rješenje, prikazanu na kopiji službenog katarskog plana
  + nacrte (tlocrte, presjeke, poglede odnosno druge nacrte prikladne vrsti zgrade) projektiranog dijela zgrade, s ucrtanim dužinskim i visinskim kotama
  + sheme, izometrije ili druge prikladne prikaze projektiranog dijela zgrade, dijelova zgrade i tehničkih i/ili funkcionalnih sklopova koji čine zgradu i njezine dijelove, te prikaze koji služe za bolje razumijevanje dokaza o ispunjavanju temeljnih zahtjeva (plan pozicija, shema ispitnog modela i sl.)
  + 3D i druge grafičke prikaze koji na primjeren način prikazuju tehničko rješenje obnove zgrade
  + rješenja za izvedbu predviđenih zahvata uz izradu detalja i tehničku razradu rješenja i
  + sve grafičke prikaze koje je, ovisno o vrsti zgrade i njezinom tehničkom rješenju, potrebno imati na gradilištu kako bise zgrada mogla cjeloviti obnoviti na način predviđen projektnim rješenjem (primjerice: planove oplata, nacrte armature, radioničke nacrte nosivih konstrukcija, izometrije, sheme stolarije i bravarije, nacrte detalja, detalje ugradnje opreme i instalacija i druge grafičke prikaze).
* Sadržaj i broj grafičkih prikaza mora biti takav da osigurava da nijedan dio tehničkog rješenja za kojeg je potrebno grafičko prikazivanje ne ostane neprikazan.

Navedenu projektno tehničku dokumentaciju potrebno je izraditi u skladu s do sad izrađenom dokumentacijom (Pregledom zgrade i izrađenim izvješćem o stanju kulturnog dobra, Projektom obnove konstrukcije zgrade: Građevinski projekt hitna sanacija) koja se nalazi u prilogu 8.

Obaveza je odabranog ponuditelja ishoditi pisanu suglasnost projektanta projekta hitne sanacije u svim daljnjim fazama izrade projektno tehničke dokumentacije koja je predmet ovog Poziva u pogledu usklađenja iste s do sad izrađenom dokumentacijom.

Izrada projektno-tehničke dokumentacije smatra se izvršenom predajom Naručitelju u ugovorenom broju i obliku primjeraka, svih sastavnica projektno-tehničke dokumentacije i elaborata, prethodno potvrđenih od strane Naručitelja.

Projektno-tehnička dokumentacija se predaje Naručitelju u 3 primjerka na papirnom mediju te u jednom primjerku u digitalnom obliku na CD/DVD ili putem e pošte. Dokumentacija mora biti u formatu \*.pdf i \*.xls. Ostali uvjeti izrade projektno tehničke dokumentacije koji nisu navedeni ovim Prilogom ili Pozivom definiraju se Ugovorom